Инструкция по безопасност на движението по пътищата (БДП) през зимния сезон, празниците, коледната и зимната ваканция

**ИНСТРУКЦИЯ ЗА ДЕЙСТВИЕ ПРИ УСЛОЖНЕНА ЗИМНА ОБСТАНОВКА, ПОВЕДЕНИЕТО НА ДЕЦАТА И УЧЕНИЦИТЕ КАТО ПЕШЕХОДЦИ ПРИ УСЛОЖНЕНИ МЕТЕОРОЛОГИЧНИ УСЛОВИЯ (СНЕГОВАЛЕЖ, МОКРИ, ПЛЪЗГАВИ И ЗАЛЕДЕНИ УЧАСТЪЦИ)**

**I. Цели**

1. **Опазване** живота и здравето на учениците, на педагогическия и непедагогическия персонал в училище и извън него през зимния период.
2. **Формиране** на съзнателно и отговорно отношение към въпросите на личната безопасност и тази на околните, придобиване на знания и умения за адекватно поведение при усложнена зимна обстановка и оказване на първа помощ в случай на нужда.

**II. Задачи**

1. **Формиране** на знания и умения, необходими за успешната адаптация при усложнена зимна обстановка.

2. **Намаляване** на безотговорността и неумението правилно да се определи собственото поведение при екстремни ситуации на пътя.

3. **Създаване** на оптимални условия за безопасно придвижване на учениците през зимния период с активната подкрепа на родителите.

**III. Дейности и мероприятия:**

|  |  |  |
| --- | --- | --- |
| **Мероприятия и дейности** | **Отговорник** | **Контрол** |
| **1**. Запознаване на учениците с плана за действие при усложнени зимни условия и провеждане на инструктаж срещу подпис. | Класните ръководители и зам.-директор АСД | Директор; зам.-директор АСД |
| **2.** У учениците да се формират алгоритми за безопасно поведение при хлъзгав, кален и заледен път. | Класните ръководители, родители | Директор Комисия БДП |
| **3.** Учениците да спазват правилата за безопасно движение при дъжд, сняг и лед. | Класните ръководители и родители | Директор Комисия БДП |
| **4.** Учениците да планират собственото си поведение, като се съобразяват с индивидуалните си личностни качества и с конкретната зимна пътна обстановка. | Класните ръководители и родители | Директор Комисия БДП |
| **5.** Учениците да проявяват отговорност и самоконтрол за собственото си поведение на пътя при усложнена зимна обстановка и движение при ограничена и намалена видимост. | Класните ръководителии родители | Директор Комисия БДП |
| **6.** В часовете по БДП учениците да имат възможност да анализират и коментират поведението (правилно или неправилно) на пешеходци, пътници в превозни средства и велосипедисти в различни | Класните ръководители | Директор Комисия БДП |
| **7.** Учениците да не излизат извън училище, когато има поледица. | Класните ръководители и дежурните учители; родители | Директор Комисия БДП |
| **8.** По време на снеговалеж се забранява на учениците да се удрят с твърди снежни топки. | Класните ръководители и дежурните учители | Директор Комисия БДП |
| **10.** Да се обезопасяват замръзналите и заледени повърхности. | Хигиенисти, портиери | Директор, зам.-директор АСД |
| **11.** Да се почистват училищния двор, пътеката към входа на училището от снега. | Хигиенисти, портиери, дежурни учители двор; | Директор; зам.-директор АСД |
| **12.** В условията на лоши метеорологични условия и зимна обстановка. Пътуващите  ученици  използват  само  определените  от Общинска администрация превозни транспортни средства. При влизане в училището да се ползват само главния вход. | Родители | Директор Класни ръководители |
| **13**.При невъзможност за пътуване  с обществен транс- порт   задължително  уведомяват  родителите  си  и  класен ръководител.  Движението на учениците от дома до училището и обратно да се  осъществява  само  по  тротоарите  и  опесъчените пътни участъци . Да  се  избягва  движението  по  уличното  платно,  където  се движат МПС. | Класните ръководители, родители | Директор Комисия БДП |
| **14.**Да не се движат в близост до стари, полусрутени сгради и такива с образували се ледени висулки по тях. При напускане на училище да се движат на групи. | Класните ръководители, родители | Директор Комисия БДП |
| **15.**Част от улиците са без достатъчно осветление и се налага преминаване пеш по неосветени маршрути. По възможност пресечете платното там, където е осветено. Ако ви предстои пресичане на място, където няма осветление, и в същия момент виждате фарове на приближаващ автомобил, в интерес на Вашата лична безопасност е **ДА ГО ИЗЧАКАТЕ ДА ПРЕМИНЕ** и тогава да пресечете. Не забравяйте, че шофьорът на приближаващия автомобил не Ви вижда в същия момент, в който Вие виждате фаровете на автомобила му, а **ЗНАЧИТЕЛНО ПО-КЪСНО**, когато вече **НЕ МОЖЕ ДА СПРЕ И ВИ ПРЕДПАЗИ!** Предпазливо би трябвало да действате и когато пресичате осветен участък. | Класните ръководители, родители | Директор Комисия БДП |
| **16. БЪДЕТЕ ПРЕДПАЗЛИВИ НА ХЛЪЗГАВА НАСТИЛКА! НОСЕТЕ СВЕТЛООТРАЗИТЕЛЕН ЕЛЕМЕНТ НА ВРЪХНАТА ДРЕХА И РАНИЦА!** Не избързвайте и не започвайте припряно пресичане на заснежено или заледено пътно платно, дори да ви се струва, че приближаващият автомобил се движи твърде бавно. В този момент неговият реален спирачен път е значително удължен. При съчетание с намалена от снеговалеж или мъгла видимост шофьорът ще ви забележи непосредствено пред автомобила си, когато е в **НЕВЪЗМОЖНОСТ ДА ВИ ПРЕДПАЗИ**. Не забравяйте и това, че вие пресичате заледеното и заснежено платно значително по-бавно, а в стремежа си да бързате можете да се подхлъзнете и паднете пред автомобила. Много често пешеходците биват блъскани, когато от заснежен, непочистен тротоар внезапно слизат на платното, в опасната зона на автомобил, чийто водач е в невъзможност да спре. | Класните ръководители, родители | Директор Комисия БДП |
| **17.** **НЕ БЪДЕТЕ ПРИПРЯНИ НА АВТОБУСНАТА СПИРКА!** Когато заедно с много други хора чакате автобуса на спирката, не се втурвайте към него още преди да е спрял. Площта за чакане е най-често заледена. Блъскайки се с останалите, може да се подхлъзнете и да попаднете под колелата на спиращия автобус. Същото се отнася и за опитите за догонване на потеглящ автобус. Вечер шофьорът на автобуса трудно може да забележи на огледалото за обратно виждане опита за качване в последния момент. При слизане от автобуса не се насочвайте веднага да пресичате платното пред него, защото така ще се окажете в опасната зона на автомобил, който в този момент го заобикаля. Изчакайте автобусът да потегли и тогава потърсете мястото за правилно пресичане, при добра видимост в двете посоки. | Класните ръководители, родители | Директор Комисия БДП |
| **18. ОСИГУРЕТЕ СИ ДОБЪР ОБЗОР И ВЪЗПРИЕМАНЕ НА ШУМА ПРИ СНЕГОВАЛЕЖ!** Дебелите и тежки връхни дрехи, вдигнатите яки, шаловете и шапките правят пешеходците по-бавни и трудно повратливи. Това ограничава възможностите им да наблюдават обстановката по пътя или улицата както, примерно, през лятото. Ушанката и шалът на пешеходеца му пречат да чуе шума на двигателя на приближаващ автомобил, звукът допълнително се поглъща от обилния снеговалеж и снежната покривка. Затова бъдете нащрек и по възможност си осигурете максимално добро възприемане на шумовете от превозните средства. | Класните ръководители, родители | Директор Комисия БДП |
| **19. ПРИ ОБИЛЕН СНЕГОВАЛЕЖ И ПРИБЛИЖАВАЩ АВТОМОБИЛ ИЗЛЕЗТЕ ИЗВЪН ПЛАТНОТО!** Движещите се пеш при обилен снеговалеж са още по-трудно забележими за шофьорите – и поради снежната пелена пред фаровете, и поради побелелите им връхни дрехи. В такава ситуация, за да не стане злополука, е много важно пешеходците да напуснат платното или изчистената ивица от него до отминаването на приближаващ отпред или отзад автомобил. Подобна е ситуацията и при гъста мъгла. Запомнете добре, че шофьорите на приближаващите автомобили Ви виждат далеч по-късно, отколкото предполагате . Затова по-добре бъдете извън платното докато отминат! | Класните ръководители, родители | Директор Комисия БДП |
| **20.** При възникване на смерч или необичайно силен вятър следете метеорологичните бюлетини предавани по радиото и телевизията. Ако сте вкъщи изключете тока, водата и газта. Не оставайте на открито. Има опасност от падащи отломки от сградите и други предмети. | Класните ръководители, родители | Директор Комисия БДП |
| **21.** Да се избягва преминаването покрай сгради и конструкции, отделни елементи на които са разрушени или отнесени. Съществува опасност част от конструкцията и отделни елементи да рухнат под собствената си тежест, преди да са започнали възстановителните работи; Да се проявява бдителност по отношение на падащи дървета, повредени стълбове и съоръжения от електрическата мрежа и мрежата за захранване на тролейбуси; | Класните ръководители, родители | Директор Комисия БДП |

**Инструкцията е изготвена от Комисия по БДП.**